PATVIRTINTA

 Plungės lopšelio-darželio „Raudonkepuraitė“

 direktoriaus 2022 m. birželio 1 d.

 Įsakymu Nr. V1-14/2022

**PLUNGĖS LOPŠELIO-DARŽELIO „RAUDONKEPURAITĖ“**

**MENINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA IR PASKIRTIS**

1. 1. Meninio ugdymo mokytojo pareigybės aprašymas reglamentuoja meninio ugdymo mokytojo, dirbančio Plungės lopšelyje-darželyje „Raudonkepuraitė“ (toliau Lopšelyje-darželyje), profesinę veiklą.

2. Meninio ugdymo mokytojo paskirtis ‒ planuoti ir organizuoti ikimokyklinio ir priešmokyklinio amžiaus vaikų meninį (muzikinį) ugdymą.

3. Pareigybės lygis - B.

4. Meninio ugdymo (muzikos) mokytojas dirba vadovaudamasis LR švietimo įstatymu, Vaiko teisių konvencija, LR Vyriausybės nutarimais, Švietimo ir mokslo ministerijos teisės aktais, reglamentuojančiais ikimokyklinio ir pradinio amžiaus vaikų ugdymą, Lopšelio - darželio nuostatais darbo tvarkos taisyklėmis bei šiuo aprašu.

5. Meninio ugdymo (muzikos) mokytoją į darbą priima ir iš jo atleidžia lopšelio-darželio direktorius įstatymų numatyta tvarka. Meninio ugdymo (muzikos) mokytojas priimamas dirbti atrankos būdu (pokalbis).

6. Meninio ugdymo (muzikos) mokytojo veiklą koordinuoja ir prižiūri Plungės lopšelio-darželio „Raudonkepuraitė“ direktoriaus pavaduotojas ugdymui.

7 Meninio ugdymo (muzikos) mokytojas pavaldus Plungės lopšelio-darželio „Raudonkepuraitė“ direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

8. Šias pareigas einantis darbuotojas turi atitikti šiuos specialiuosius kvalifikacinius reikalavimus:

8.1. turėti ne žemesnį kaip aukštesnįjį ar specialųjį vidurinį išsilavinimą, įgytą iki 1995 metų) išsilavinimą ir įgijus muzikos mokytojo kvalifikaciją;

8.2. turi būti išklausęs ne mažiau kaip 40 valandų (1,5 studijų kreditų) ikimokyklinio ir ar) priešmokyklinio ugdymo metodikos kursų;

8.3. būti išklausius profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

8.4. turėti gerus grojimo pianinu įgūdžius;

8.5. gebėti naudotis informacinėmis technologijomis;

8.6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

9. Organizuoti ir vykdyti vaikų meninį ugdymą, vadovaujantis Plungės lopšelio darželio „Raudonkepuraitė“ Ikimokyklinio ugdymo programa ir Priešmokyklinio ugdymo bendrąja programa.

10. Planuoti meninę-muzikinę veiklą, derinti ją su grupės veiklos planu.

11. Ugdyti ir/ ar dalyvauti vaikų ugdymo (si) procese, integruoti muzikinį ugdymą į ugdymo procesą, taikyti tradicines ir naujausias muzikinio ugdymo metodikas, derinti jas su programų reikalavimais.

12. Prireikus dalyvauti rengiant individualias vaikų ugdymo(-si) programas. Sudaryti individualias muzikinio lavinimo programas muzikai gabiems vaikams. Muzikinio ugdymo metodus ir priemones pritaikyti specialiųjų ugdymosi poreikių turintiems vaikams.

13. Kurti ugdomąją aplinką, parinkti vaiko amžių ir galimybes atitinkančias muzikinio ugdymo priemones.

14. Bendradarbiauti su lopšelio-darželio pedagogais, vadovais, rengti ir analizuoti kūrybinius projektus, padėti ikimokyklinio ugdymo mokytojams, priešmokyklinio ugdymo pedagogams sudaryti pramogų, švenčių, šventinių rytmečių ir kitų renginių scenarijus.

15. Sistemingai vertinti, fiksuoti vaikų daromą pažangą, apie vaikų pasiekimus informuoti tėvus (globėjus).

16. Teikti informaciją, pagal kompetenciją konsultuoti tėvus (globėjus), kitus lopšelyje-darželyje dirbančius specialistus ikimokyklinio ir priešmokyklinio amžiaus vaikų ugdymo klausimais.

17. Ruošti vaikus ir dalyvauti įvairiuose konkursuose, šventėse, koncertuose įstaigoje, mieste, respublikoje.

18 Informuoti lopšelio-darželio administraciją apie vaiko socialines ar sveikatos problemas, pastebėtą ar įtariamą vaiko teisių pažeidimą.

19. Inicijuoti ir/ar dalyvauti bendruose įstaigos renginiuose, projektuose ir kitose veiklose.

20. Puoselėti lopšelio-darželio aplinką, rūpintis lopšelio-darželio įvaizdžio formavimu ir kultūros puoselėjimu.

21. Rūpintis lopšelyje-darželyje vykstančių šventinių renginių organizavimu, salės puošimu, dalyvauti gaminant kostiumus ir kitus švenčių bei pramogų atributus.

22. Kurti stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką ir gerą grupės mikroklimatą, reaguoti į smurtą ir patyčias. Informuoti lopšelio-darželio administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą.

23. Tvarkyti savo pedagoginės veiklos dokumentus.

24. Vykdyti lopšelio-darželio direktoriaus teisėtus vienkartinio pobūdžio pavedimus.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

25. Meninio ugdymo mokytojas atsako už:

25.1. savo darbo kokybę ir tinkamą pareigybės aprašyme nustatytų funkcijų vykdymą;

25.2. vaikų saugumą;

25.3. turimos informacijos konfidencialumą, korektišką gautų duomenų panaudojimą;

25.4. lopšelio-darželio darbo tvarkos taisyklių, darbų saugos ir sveikatos,

priešgaisrinės saugos, higienos reikalavimų vykdymą, darbuotojų etikos normų laikymąsi.

26. Meninio ugdymo mokytojas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU IR SUTINKU:

....................................

 (parašas)

......................................................

 (vardas, pavardė)

 ........................

 (data)